21. heinäkuuta
Tapahtumia

365 – Kreetan maanjäristys: Itäisellä Välimerellä tapahtui merenalainen maanjäristys, jonka voimakkuus oli vähintään 8 Richterin asteikolla.
1298 – Falkirkin taistelu: Englannin kuningas Edvard I kukisti William Wallacen skottikapinalliset.
1568 – Kahdeksankymmenvuotinen sota eli Alankomaiden itsenäistymistaistelu: Fernando Álvarez de Toledo Alba voitti Nassaun Ludvigin joukot Jemmingenin taistelussa.
1718 – Passarowitzin rauhansopimus allekirjoitettiin Osmanien valtakunnan sekä Itävallan ja Venetsian välillä.
1774 – Venäjä ja Osmanien valtakunta allekirjoittivat Kutšuk Kainardžin rauhansopimuksen, joka lopetti vuonna 1768 alkaneen Venäjän-Turkin sodan.
1798 – Napoléon Bonaparten johtamat ranskalaiset voittivat egyptiläiset pyramidien taistelussa.
1789 – Rantasalmella käyty Parkumäen taistelu, joka oli osa Kustaa III:n sotaa.
1831 – Ensimmäinen belgialaisten kuningas Leopold I nousi valtaistuimelle vannottuaan perustuslaillisen valan.
1861 – Yhdysvaltain sisällissota: Bull Runin ensimmäinen taistelu. Virginian Manassas Junctionissa alkoi sisällissodan ensimmäinen suuri taistelu, joka päättyi Konfederaation voittoon.
1865 – Wild Bill Hickok ampui Dave Tuttin ensimmäisessä varsinaisessa ”Villin lännen” kaksintaistelussa Springfieldin torilla Missourissa.
1873 – Jesse James ja Jamesien-Youngerien kopla suorittivat ensimmäisen onnistuneen junaryöstön Yhdysvaltain Lännessä Iowan Adairissa (3 000 dollarin saalis Rock Island Express -junasta).
1905 – Työläisaktivisti Kalle Procopé ampuu Viipurissa santarmieverstiluutnantti Vladimir Kramarenkon.
1925 – Scopesin oikeudenkäynti: Tennesseen Daytonissa lukion (”high school”) biologian opettaja John Scopes todettiin syylliseksi evoluutio-opin (kehitysopin eli darwinismin) opettamiseen luokassa ja hänet tuomittiin sadan dollarin sakkoihin.
1931 – CBS:n New Yorkin televisioasema aloitti ensimmäiset säännölliset jokapäiväiset televisiolähetykset Yhdysvalloissa.
1940 – Viro, Latvia ja Liettua julistautuivat neuvostotasavalloiksi ja ”anoivat” Neuvostoliiton jäsenyyttä.
1944 – Toinen maailmansota: päivä murhayrityksensä jälkeen Adolf Hitler vannoi Saksan radiossa, että syyllisiä tullaan rankaisemaan.
1944 – Toinen maailmansota: Guamin taistelu alkoi yhdysvaltalaisten joukkojen maihinnousulla Guamiin (taistelu päättyi 10. elokuuta).
1954 – Ensimmäinen Indokiinan sota: Geneven konferenssi jakoi Vietnamin kahtia Pohjois- ja Etelä-Vietnamiin.
1960 – Sirimawo Bandaranaike valittiin Sri Lankan (silloinen Ceylon) pääministeriksi. Hän on ensimmäinen pääministeriksi valittu nainen maailmassa.
1961 – Avaruustutkimus: Mercury-ohjelma. Mercury 4 -lennon avaruuskapselin ”Liberty Bell 7” ohjaajasta Gus Grissomista tuli toinen yhdysvaltalainen avaruudessa.
1969 – Ensimmäinen kuukävely: astronautti Neil Armstrong astui ensimmäisenä ihmisenä Kuun pinnalle.
1970 – Assuanin pato valmistui 11 rakennusvuoden jälkeen Egyptissä.
1983 – Vostokin tutkimusasemalla Antarktiksella mitattiin maailman matalin lämpötila: −89,2 °C.
1984 – Teollisuusrobotti murskasi työntekijän turvapuomia vasten Michiganin Jacksonissa ilmeisesti ensimmäisessä robotin aiheuttamassa kuolemantapauksessa Yhdysvalloissa.
1987 – Guns N' Roses julkisti esikoisalbuminsa Appetite for Destructionin, yli 28 miljoonaa kappaletta myyneen levyn.
1997 – Täysin entisöity USS Constitution ("Old Ironsides") juhli 200-vuotissyntymäpäiväänsä purjehtimalla ensimmäisen kerran 116 vuoteen. Tämä Yhdysvaltain laivaston puinen kolmimastofregatti on maailman vanhin aktiivipalveluksessa oleva (ts. purjehtiva eikä vain kuivatelakalla oleva) laiva.
2002 – Telekommunikaatioalan jättiläinen WorldCom hakeutui velkasaneeraukseen Yhdysvaltain historian suurimmassa velkasaneerausohjelmassa.
2005 – Lontoossa tapahtui neljän pommi-iskun sarja vain kaksi viikkoa edellisen vastaavan jälkeen, iskut eivät aiheuttaneet henkilövahinkoja.
2007 – Harry Potter -kirjasarjan viimeinen osa Harry Potter ja kuoleman varjelukset ilmestyi maailmanlaajuisesti.
2008 – Bosnian sodan ajan sotarikoksista syytetty serbijohtaja Radovan Karadžić pidätettiin Belgradissa.